CELEX: 32020R0782
Language: el
Date: 2020-06-12 00:00:00
Title: Κατ’ εξουσιοδότηση κανονισμός (ΕΕ) 2020/782 της Επιτροπής της 12ης Ιουνίου 2020 για την τροποποίηση των κατ’ εξουσιοδότηση κανονισμών (ΕΕ) 2018/761 και (ΕΕ) 2018/762 όσον αφορά τις ημερομηνίες εφαρμογής τους μετά την παράταση της προθεσμίας μεταφοράς της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου στο εθνικό δίκαιο (Κείμενο που παρουσιάζει ενδιαφέρον για τον ΕΟΧ)

15.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 188/14
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/782 ΤΗΣ ΕΠΙΤΡΟΠΗΣ
         της 12ης Ιουνίου 2020
         για την τροποποίηση των κατ’ εξουσιοδότηση κανονισμών (ΕΕ) 2018/761 και (ΕΕ) 2018/762 όσον αφορά τις ημερομηνίες εφαρμογής τους μετά την παράταση της προθεσμίας μεταφοράς της οδηγίας (ΕΕ) 2016/798 του Ευρωπαϊκού Κοινοβουλίου και του Συμβουλίου στο εθνικό δίκαιο
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για την ασφάλεια των σιδηροδρόμων (1), και ιδίως το άρθρο 6α, σε συνδυασμό με το άρθρο 27α,
         Εκτιμώντας τα ακόλουθα:
         
                     (1)
                  
                  
                     Η οδηγία (ΕΕ) 2016/798 τροποποιήθηκε με την οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου (2), προκειμένου να δοθεί στα κράτη μέλη η δυνατότητα να παρατείνουν την προθεσμία για να θέσουν σε ισχύ τις αναγκαίες εθνικές νομοθετικές, κανονιστικές και διοικητικές διατάξεις για να συμμορφωθούν προς τις διατάξεις που αναφέρονται στο άρθρο 33 παράγραφος 1 της οδηγίας (ΕΕ) 2016/798.
                  
               
                     (2)
                  
                  
                     Όσον αφορά τα κράτη μέλη που έχουν κοινοποιήσει στον Οργανισμό Σιδηροδρόμων της Ευρωπαϊκής Ένωσης (στο εξής: ο Οργανισμός) και την Επιτροπή την πρόθεσή τους να παρατείνουν την περίοδο μεταφοράς της οδηγίας (ΕΕ) 2016/798 στο εθνικό δίκαιο, σύμφωνα με το άρθρο 33 παράγραφος 2α της εν λόγω οδηγίας, η εφαρμογή ορισμένων διατάξεων των κατ’ εξουσιοδότηση κανονισμών (ΕΕ) 2018/761 (3) και (ΕΕ) 2018/762 της Επιτροπής (4) θα πρέπει να αναβληθεί έως τις 31 Οκτωβρίου 2020.
                  
               
                     (3)
                  
                  
                     Επομένως, οι κατ’ εξουσιοδότηση κανονισμοί (ΕΕ) 2018/761 και (ΕΕ) 2018/762 θα πρέπει να τροποποιηθούν αναλόγως.
                  
               
                     (4)
                  
                  
                     Ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, προκειμένου να διασφαλιστεί η αποτελεσματικότητα των μέτρων που προβλέπονται σε αυτόν,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 10 του κατ’ εξουσιοδότηση κανονισμού (ΕΕ) 2018/761, το δεύτερο εδάφιο αντικαθίσταται από το ακόλουθο κείμενο:
            
               «Εφαρμόζεται από τις 16 Ιουνίου 2019.
               Ωστόσο, το άρθρο 5 παράγραφος 2 και το άρθρο 8 παράγραφοι 1 και 2 εφαρμόζονται από τις 16 Ιουνίου 2020 στα κράτη μέλη που έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2 της οδηγίας (ΕΕ) 2016/798, ότι έχουν παρατείνει την περίοδο μεταφοράς της εν λόγω οδηγίας στο εθνικό δίκαιο, και που δεν έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2α της οδηγίας (ΕΕ) 2016/798, ότι έχουν παρατείνει περαιτέρω την εν λόγω περίοδο μεταφοράς στο εθνικό δίκαιο.
               Το άρθρο 5 παράγραφος 2 και το άρθρο 8 παράγραφοι 1 και 2 εφαρμόζονται από τις 31 Οκτωβρίου 2020 στα κράτη μέλη που έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2α της οδηγίας (ΕΕ) 2016/798, ότι έχουν παρατείνει περαιτέρω την περίοδο μεταφοράς της εν λόγω οδηγίας στο εθνικό δίκαιο.».
            
         
         
            Άρθρο 2
            Ο κατ’ εξουσιοδότηση κανονισμός (ΕΕ) 2018/762 τροποποιείται ως εξής:
            
                        1)
                     
                     
                        το άρθρο 5 αντικαθίσταται από το ακόλουθο κείμενο:
                        
                           «Άρθρο 5
                           Κατάργηση
                           Οι κανονισμοί (ΕΕ) αριθ. 1158/2010 και (ΕΕ) αριθ. 1169/2010 καταργούνται από τις 31 Οκτωβρίου 2025.»·
                        
                     
                  
                        2)
                     
                     
                        στο άρθρο 6, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται από τις 16 Ιουνίου 2019 στα κράτη μέλη που δεν έχουν ενημερώσει τον Οργανισμό και την Επιτροπή σύμφωνα με το άρθρο 33 παράγραφος 2 της οδηγίας (ΕΕ) 2016/798.
                        Εφαρμόζεται από τις 16 Ιουνίου 2020 στα κράτη μέλη που έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2 της οδηγίας (ΕΕ) 2016/798, ότι έχουν παρατείνει την περίοδο μεταφοράς της εν λόγω οδηγίας στο εθνικό δίκαιο, και που δεν έχουν κοινοποιήσει στον Οργανισμό και την Επιτροπή, σύμφωνα με το άρθρο 33 παράγραφος 2α της οδηγίας (ΕΕ) 2016/798, ότι έχουν παρατείνει περαιτέρω την εν λόγω περίοδο μεταφοράς στο εθνικό δίκαιο.
                        Εφαρμόζεται σε όλα τα κράτη μέλη από τις 31 Οκτωβρίου 2020.».
                     
                  
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 138 της 26.5.2016, σ. 102.
         
            (2)  Οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου, της 25ης Μαΐου 2020, για την τροποποίηση των οδηγιών (ΕΕ) 2016/797 και (ΕΕ) 2016/798 όσον αφορά την παράταση των περιόδων μεταφοράς τους στο εθνικό δίκαιο (ΕΕ L 165 της 27.5.2020, σ. 27).
         
            (3)  Κατ’ εξουσιοδότηση κανονισμός (ΕΕ) 2018/761 της Επιτροπής, της 16ης Φεβρουαρίου 2018, σχετικά με τον καθορισμό κοινών μεθόδων ασφάλειας για την εποπτεία από τις εθνικές αρχές ασφάλειας μετά την έκδοση ενιαίου πιστοποιητικού ασφάλειας ή έγκρισης ασφάλειας σύμφωνα με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και με την κατάργηση του κανονισμού (ΕΕ) αριθ. 1077/2012 της Επιτροπής (ΕΕ L 129 της 25.5.2018, σ. 16).
         
            (4)  Κατ’ εξουσιοδότηση κανονισμός (ΕΕ) 2018/762 της Επιτροπής, της 8ης Μαρτίου 2018, για τον καθορισμό κοινών μεθόδων ασφάλειας σχετικά με τις απαιτήσεις για το σύστημα διαχείρισης της ασφάλειας σύμφωνα με την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου και για την κατάργηση των κανονισμών της Επιτροπής (ΕΕ) αριθ. 1158/2010 και (ΕΕ) αριθ. 1169/2010 (ΕΕ L 129 της 25.5.2018, σ. 26).